**EELNÕU 2024/240**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | JK |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

29. veebruar 2024 nr

Liikluspindade kohanime ja ruumikuju määramine

[Kohanimeseaduse](https://www.riigiteataja.ee/akt/KNS) § 3 lg 7 p 2, § 4 lg 1 p 4, § 5 lg 1 p 3 ja lg 4, § 6 lg-te 1 ja 2, § 7 lg 2 p 3 ja lg 6 ja 13 lg 2 p 1 alusel ja kooskõlas Viljandi Linnavalitsuse 8. mai 2023 korraldusega nr 275 kehtestatud „Järveotsa pst ja Tuule tänava vahelise maa-ala detailplaneeringuga“ ning tulenevalt Maa-ameti 7. detsembri 2023 ja 8. novembri 2023 edastatud e-kirjadest

**o t s u s t a b:**

1.Tunnistada kehtetuks lisa 1 lk 1, 2, 4, 5 skeemide kohaselt Viljandi Linnavolikogu 27. aprilli 2011 määrusega nr 75 „[Kohanime määramine](https://atp.amphora.ee/viljandilv/?o=767&o2=767&u=-1&hdr=hp&dschex=1&sbr=all&tbs=all&dt=&sbrq=kohanime%20m%C3%A4%C3%A4ramine&itm=90670&pageSize=20&page=1)“ määratud ja planeerimise käigus muudetud Kaja tänava, Päikese tänava, Loojangu tänava ja Järveotsa puiestee ruumikujud.

2. Liikluspindade ruumikujude muutmine

2.1. Muuta lisa 2 skeemi kohaselt Järveotsa puiestee liikluspinna ruumikuju (katastriüksuse tunnus 89714:002:0051);

2.2. Muuta lisa 2 skeemi kohaselt Päikese tänava liikluspinna ruumikuju (katastriüksuse tunnus 89714:002:0055);

2.3. Muuta lisa 2 skeemi kohaselt Loojangu tänava liikluspinna ruumikuju (katastriüksuse tunnus 89714:002:0096);

2.4. Muuta lisa 3 skeemi kohaselt Kaja tänava liikluspinna ruumikuju (89701:001:0771);

2.5. Muuta lisa 3 skeemi kohaselt Vaikuse tänava liikluspinna ruumikuju (89701:001:0564).

3. Liikluspindade ja ruumikujude määramine

3.1. Määrata lisa 2 skeemi kohaselt liikluspind ja ruumikuju tänavale „Valguse tänav“;

3.2. Määrata lisa 2 skeemi kohaselt liikluspind ja ruumikuju tänavale „Videviku tänav“;

3.3. Määrata lisa 3 skeemi kohaselt liikluspind ja ruumikuju tänavale „Aerubaasi tänav“

4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

5. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Tiit Rattasep

**Esitatud:** 05.02.2024

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** nõudmisel

Seletuskiri

**Liikluspindade kohanime ja ruumikuju määramine**

1. Eelnõu eesmärk

Antud eelnõu eesmärgiks on Järveotsa arenduse piirkonnas uutele tänavatele liikluspindade kohanime ja ruumikuju määramine ning olemasolevate tänavate liikluspindade ruumikujude muutmine vastavalt Maa-ameti aadressiandmete osakonna poolt edastatud juhistele.

2. Õiguslikud alused

Eelnõu koostamise aluseks on kohanimeseaduse § 3 lg 7 p 2, § 4 lg 1 p 4, § 5 lg 1 p 3 ja lg 4, § 6 lg-te 1 ja 2, § 7 lg 2 p 3 ja lg 6 ja 13 lg 2 p 1.

3. Eelnõu sisu

Viljandi Linnavalitsuse 8. mai 2023 korraldusega nr 275 kehtestati „Järveotsa pst ja Tuule tänava vahelise maa-ala detailplaneering“.

Eelnimetatud detailplaneeringu koostamise käigus muudeti Päikese tänava, Loojangu tänava ja Järveotsa puiestee asukohti looduses ning kavandati uued tänavamaa-alad Tuule põik ja Videviku tänav. Viljandi Linnavalitsuse 05.02.2024 istungil tehti ettepanek asendada tänava nimi Tuule põik nimega Valguse tänav.

Eeltoodule lisaks edastas Maa-amet 7. detsembril 2023 e-kirja, milles juhiti tähelepanu asjaolule, et Järveotsa arenduse piirkonnas asuva Kaja tänava ruumikuju ja kohanimi on küll määratud Viljandi Linnavolikogu 27. aprilli 2011 määrusega nr 75, kuid see ei vasta nõuetele ja et Järveotsa arenduse esimese etapi käigus määratud Vaikuse tänava liikluspinna ruumikuju ei ole korrektne ning see on vajalik korrigeerida. 8. novembril 2023 edastas Maa-amet teavituskirja, milles andis teada, et vajalik on korrastada katastriüksuse 89714:002:0021 aadress Viljandi linn, Riia mnt 93c kuna see ei vasta kohanimeseadusele.

Eelnimetatud katastriüksuse aadressi (Riia mnt 93c) muutmiseks on vajalik eelnevalt määrata kinnisasja juurde viivale teele liikluspind.

4. Kulu või tulu suurus linnale

Seoses uute tänavamaa-alade loomisega võib kaudseks kuluks lugeda katastriüksuste mõõdistamisega ning tänavate välja ehitamisega seotud kulusid. Järveotsa arenduse piirkonna infrastruktuuri täiendamine loob uusi võimalusi kodu rajamiseks linnakodanikele, mis omakorda võimaldab müüa linnal elamukrunte ning seeläbi suurendada tulu kohalikule omavalitsusele. Järveotsa piirkonna infrastruktuuri arendamine loob kaudsed eeldused rahvaarvu suurenemiseks Viljandi linnas.

(allkirjastatud digitaalselt)

Tiit Rattasep

Maakorralduse spetsialist